Kurssin hinta 110€ (sis. opetuksen, päivällisen, lounaan ja kahvit)
Onko tasot täyttyneet paperipinoista? Ovatko säilytystilat täynnä tavaraa? On aika ottaa arjenhallinnasta ote ja erotella tärkeät asiat.
Sujuvampi ja onnellisempi arki - Arjen sujuvoittamisen kurssi
Koulutettu ammattijärjestäjä Heidi Finni syventää ymmärrystä omaan kulutuskäyttäytymiseen ja opittuihin tapoihin, jotka ylläpitävät kodin kaaosta. Kurssilla saat tietoa ja vinkkejä, joiden avulla kodin kaaos, ajanhallinta ja mielenharmonia voidaan saavuttaa. Hinta on pieni investointi omaan hyvinvointiin ja elämänhallintaan! Lisätietoja www.epopisto.fi/koulutustarjonta/lyhytkurssit/ Ilmoittautuminen ke 5.7.2023 mennessä.
Tule mukaan Ilmajoen Musiikkijuhlien maksuttomaan koko perheen kesätapahtumaan, upean ooppera-areenan ympäristöön keskiviikkona 14.6. klo 16
Ilmajoen Musiikkijuhlien koko perheen tapahtuma
HALUATKO VIETTÄÄ IKIMUISTOISEN PÄIVÄN PERHEEN KANSSA? Tule mukaan Ilmajoen Musiikkijuhlien maksuttomaan koko perheen kesätapahtumaan, upean ooppera-areenan ympäristöön keskiviikkona 14.6. klo 16.30–19.30. Päivä on täynnä hauskaa ohjelmaa ja aktiviteetteja kaikenikäisille! Suut makiaksi Namituvan herkuilla ja pomppulinnoille purkamaan energiaa, Louhimon sirkustyöpaja tarjoaa jännittäviä hetkiä sirkustaiteen parissa. MLL:n kasvomaalauspisteellä saat kivoja kuvia kasvoille hintaan 1 €. Seinäjoen Ravikoulu vie sinut hevosmaailman sykkeeseen tarjoamalla jännitystä poniystäville ajo- ja ratsastustuokioilla hintaan 2 €/ henkilö. Kennelliiton Kaverikoirat levittävät iloa ja rakkautta ympärilleen. Ilmajoen seurakunta puolestaan luo temppuradan ja leikkipisteen, jossa voit haastaa itsesi ja perheesi. Myös tapahtuman pääyhteistyökumppani LähiTapiola, Etelä-Pohjanmaa mukana menossa omalla ständillään! Tapahtuma huipentuu maksuttomaan musiikkinäytelmään klo 18! PETTERIN PARHAAT SEIKKAILUT Musiikkinäytelmä Petterin parhaat seikkailut avaa lapsiyleisölle historian lehtiä, aikaa ja elämysmaailmaa teatterin ja musiikin keinoin. Näytelmä perustuu Ilmajoella eläneiden todellisten henkilöiden - Petter Hällströmin (Petteri) ja hänen lähipiirinsä - vaiheisiin 1700-luvun Ilmajoella. Petterin elämästä ei väriä eikä seikkailuja todellakaan puuttunut: hän teki työtä upseerin sotilaspalvelijana, seilasi purjelaivalla Suomeen, avioitui, viljeli täällä maata ja toimi räätälinä, kirjurina ja siltavoutina, sai lapsia puolisonsa Elisabetin kanssa sekä tapasi kasvotusten jopa itse Ruotsin kuninkaan Adolf Fredrikin. Monet meistä esittäjistä ja katsojista ovat Petterin jälkeläisiä. Ehkä sinäkin? Käsikirjoitus & sävellys: Päivi-Liisa Hannikainen Ohjaus: Tiina-Kaisa Aro-Heinilä Musiikkinäytelmän rahoittajana Etelä-Pohjanmaan Kulttuurirahasto. Kaikki ohjelmat ovat mukana koko tapahtuman ajan. Tule kokemaan ainutlaatuinen kesäinen iltapäivä täynnä riemua ja naurua. Nähdään Ooppera-areenalla!
Leirin hinta 175€ (sis. opetuksen, majoituksen ja ruokailut)
Tervetuloa mukaan yleisleirille, jolla harjoitellaan kouluratsastusta, esteitä, mounted gamesia ja maastoja.
Tämä leiri sopii sinulle, joka haluat tehdä erilaisia asioita tuttujen lajien lomassa! Kaikki ohjatut tunnit pohjautuvat oikeaoppisen suoritustekniikan hiomiseen ja hakemiseen. Yleisleireillä harjoitellaan itse ratsastuksen lisäksi kehonhuoltoa ja rentoutumista, jotka ovat tärkeitä joka urheilulajissa. Leiri on suunnattu 12 vuotta täyttäneille osallistujille. Lisätietoja www.epopisto.fi/koulutustarjonta/lyhytkurssit Ilmoittautuminen ke 5.7.2023 mennessä.
Kurssin hinta 145e (sis. opetuksen, päivällisen, lounaan ja kahvin)
Tule maalauksen alkeispajaan maalaamaan nopeasti kuivuvilla ja helposti sekoiteltavilla akryyliväreillä canvas-taulu itsellesi tai lahjaksi.
Tämä on innostava akryylivärimaalauskurssi aloittelijoille, jossa opitaan perusteita, sekoittamaan akryylivärejä ja maalaamaan niillä taulu. Opit sekoittamaan ja laimentamaan akryylivärejä, jotka kuivuvat nopeasti, joten niiden kanssa työskentely on mielekästä ja työn tulos näkyy nopeasti. Työpajan alussa opitaan sommittelua, taulun pohjustamista, akryylivärien sekoitusta, suunnittelua sekä kuvioiden tekoa. Luonnokset tehdään ensin harjoituspapereille, ja sen jälkeen mietitään sinun tauluusi sopivat värit ja kerätään ajatukset yhteen. Sommitteluharjoitusten jälkeen canvas-taulun työstäminen aloitetaan pohjan käsittelyllä. Pohjan kuivuessa suunnitellaan taulun lopullinen muoto eri tekniikoita kokeillen. Epäonnistumisen vaaraa ei ole, sillä koko taulu maalataan ensin harjoituspaperille. Taulut viimeistellään viimeisenä kurssipäivää. Kurssin aikana voi ehtiä maalaamaan useammankin teoksen. Lisätietoja www.epopisto.fi/koulutustarjonta/lyhytkurssit/ Ilmoittautuminen ke 5.7.2023 mennessä.
{"fi":"Ilmoittautuminen paikanpäällä","sv":"","en":""}
Perinteinen Kangasjärvijuoksu pe 30.6.2023 klo 19 , ilmoittautuminen alkaen klo 18 Sarjat M/N , Kangasjärven ympärikierros jatkettuna 6,8 km T/P 16 v , Kangasjärven ympäri 4,2 km Retkisarja , Kangasjärven ympäri 4,2 km Joukkuesarja ( kolmen juoksija tiimi ) , Kangasjärven ympäri 4,2 km Osall.maksu sis. palkinnon, mehun maalissa sekä sauna- ja uintimahdollisuus leirintäalueella. Osallistujien kesken arvontaa, pääpalkintona padel-setti.
[{"name":"Avoimen iltamat 2023.pdf","url":"https://dsre702v2imo2.cloudfront.net/event-images/ejug8lind7vwd_Avoimen iltamat 2023.pdf"}]
Mona Moisalan Aivojen älytön arki -luento sekä laaja jatkuvan oppimisen koulutustarjonnan esittely
AVOIMEN ILTAMAT Seinäjoella 16.8.2023 klo 17.00-20.00
Jatkuvan oppimisen oppilaitosverkosto Etelä-Pohjanmaalla
Tilaisuuden järjestää Jatkuvan oppimisen oppilaitosverkosto Etelä-Pohjanmaalla AVOIMEN ILTAMAT Keskiviikkona 16.8.2023 klo 17.00-20.00 SeAMK, Kampustalo, Seinäjoki-sali AIVOJEN ÄLYTÖN ARKI? Pääpuhujana Mona Moisala Psykologian tohtori, aivojen asiantuntija Aivomme ovat kovalla koetuksella, kun elämme kiireistä arkea ja täytämme kaikki tyhjät hetket koukuttavilla älylaitteilla. Aivotutkija Mona Moisalan luennolla pohditaan, kuinka aivojaan voi suojella liialliselta rasitukselta pienin, arkisin teoin. Esittelyssä jatkuvan oppimisen laaja koulutustarjonta lukuvuonna 2023-2024 Juontajana Pasi Artikainen Seinäjoen koulutuskuntayhtymän johtaja, rehtori Väliajalla mahdollisuus ostaa kahvia kahvilasta. TERVETULOA! Tilaisuus on maksuton ja avoin kaikille. #avoimeniltamat
Tervetuloa Välimäen kuntoportaiden avajaisiin
Tervetuloa Välimäen kuntoportaiden avajaisiin pe 16.6. klo 13 Isonkyrön kunta, Eläkeliiton Isonkyrön yhdistys ry, Isonkyrön kansalliset seniorit ry ja YHYRES- kehittämisyhdistys ry Pysäköinti koulukeskuksella/kirjastolla. Laiteopastusta kuntoportailla: ma 19.6. klo 10 – 12 ti 20.6. klo 14 – 16 ma 26.6. klo 12 – 14 ti 27.6. klo 17 – 19
Kurssimaksu 220€ (sis. opetuksen, lounaat ja kahvit)
Tämän kurssin avulla opit rentouttavan kehollisen tekniikan, jota voit käyttää työnä ammattisi ohessa tai läheisten olon helpottamiseen.
Kurssi sisältää teoriaa. Suurin osa ajasta tehdään käytännön harjoituksia pareittain. Kurssilla saa siis käsittelyjä itsekin, jokaiselle lienee perinteinen hieronta sallittu? Tämä kysytään asiakkaaltakin aina. Kurssin rikkaus on myös se, että kurssilla saat itse erilaisten käsialojen mukaista hierontaa ja saat myös käsitellä erilaisia yläkehon osia; erilaisia kun onneksi olemme. Lisätietoja www.epopisto.fi/koulutustarjonta/lyhytkurssit Ilmoittautuminen ke 5.7.2023 mennessä.
Kurssin hinta 220€ (sis. opetuksen, lounaat ja kahvit)
Kurssiin kuuluu erilaisia kirjoitusharjoituksia, joissa voi työstää keskeneräistä tekstiään tai antaa syntyä jotain aivan uutta.
Kurssilla keskitymme novellin ja romaanikäsikirjoituksen kirjoittamiseen. Pohdimme ideointia ja taustatyötä ennen kirjoittamista sekä toisaalta palautteen merkitystä ja editointia kirjoitusprosessin aikana. Harjoittelemme kokonaisuuden rakentamista yksi proosan elementti kerrallaan, kuten tekstin kertoja, henkilöhahmot, rakenne ja miljöökuvaus. Virittelemme luovuutta. Kurssi sopii vasta-alkajasta tavoitteelliseen harrastajaan. Lisätietoja www.epopisto.fi/koulutustarjonta/lyhytkurssit Ilmoittautuminen ke 5.7.2023 mennessä.
Avoimet Kylät Lehmät Anssille 2(6)(1).png
Peräkonttikirppis ja Taikuri Jarin Taikashow
Peräkonttikirppis ja Taikuri Jarin Taikashow lauantai 10.6.2023 klo 11.00 alkaen (Karvalan Nuorisoseura, Karvalantie 100 62630 Karvala) Maksuton koko perheen tapahtuma Karvalan Nuorisoseuralla! Ohjelma: Klo 11-14 Kirpputori Klo 13-14 Taikuri Jarin Taikashow Tilaisuus on maksuton Myynnissä makkaraa, mehua ja kahvia Ei myyntipaikkamaksua eikä ennakkoilmittautumista Järjestäjänä Karvalan kyläyhdistys!
Koko perheen ulkoilmatapahtuma Keskustan uimarannalla
Tervetuloa Alajärven kaupungin järjestämiin jo perinteeksi muodostuneisiin Rantabileisiin! Tapahtumia on 2 kpl; - to 29.6. Alajärven keskustan uimarannalla ja - pe 30.6. Lehtimäen Valkealammella. Tapahtumissa pääset fiilistelemään discomusiikkia, kokeilemaan kelluntatuoleja, vesirolleria, siipiratasveneitä ja erilaisia rantaleluja ja vesipyssyjä. Lisäksi voit osallistua erilaisiin kisailuihin ja testata, selviydytkö väriestepisteestämme! Mehu-, makkara- ja kahvitarjoilu. Tapahtuma on ilmainen. Edellytämme osallistujilta uimataitoa (uimataidottomat voivat osallistua täysi-ikäisen huoltajan kanssa). Yhteistyössä: Alajärven kaupungin nuoriso- ja liikuntapalvelut, Alajärven 4H-yhdistys ry.
Koko perheen ulkoilmatapahtuma Lehtimäen Valkealammella
{"fi":"myyntipaikka tiedustelut puh 0500269160","sv":"","en":""}
Rompetori ja perinnepäivät, koko perheen, yleisölle ilmainen tapahtuma Ylistaron Alapään nuorisoseuralla,
Paikalla paljon rompekauppiaita, esittelyssä Kullervo höyrykone, useita maamoottoreita ja pärehöylä toiminnassa, wanhoja autoja ja traktoria ,poniratsastusta lapsille,
katusirkuskarnevaali alavus 2023_ep kalenteri.jpg
Tapahtumapaikkana on Huhtalavan ympäristö.
Katusirkuskarnevaali järjestetään toista kertaa Alavuden Rantapuistossa Huhtalavan alueella!
Katusirkuskarnevaali Alavudella 19.-20.6.2023
Arctic Ensemble, Taiteen edistämiskeskus ja Alavuden kaupungin kulttuuripalvelut
Akrobaattiryhmä Arctic Ensemble saapuu jälleen Alavudelle ja suurta suosiota saavuttanut Katusirkuskarnevaali järjestetään toista kertaa 19.-20.6.2023 Huhtalavan alueella! osoite Huhtamäentie, Alavus Kaksipäiväisessä tapahtumassa nähdään jo viime vuodelta tuttujen Ajolähtö- ja Tuuliajolla esitysten lisäksi Arctic Ensemblen uusin tuotanto Dish Soap Opera sekä vierailevana esityksenä Petja Päivärinteen Perjantai-ilta! Esitysten yhteydessä järjestetään kaikille avoimia sirkustyöpajoja. Tapahtuma on erityislaatuinen yhdistelmä rentoa tunnelmaa ja maailmalla kiertäneitä, taiteellisesti korkealaatuisia esityksiä! Tapahtumaan on vapaa pääsy! Esitysten aikataulu Ma 19.6.2023 klo 16:30 Petja Päivärinne - Perjantai-ilta 17:00 Arctic Ensemble - Dish Soap Opera 17:40 Sirkustyöpaja 18:15 Spinsane - Kuolemanpyörä 19:15 Arctic Ensemble - Ajolähtö Ti 20.6. klo 16:30 Arctic Ensemble - Dish Soap Opera 17:20 Petja Päivärinne - Perjantai-ilta 17:40 Sirkustyöpaja 18:30 Arctic Ensemble - Tuuliajolla 19:00 Spinsane - Kuolemanpyörä Arctic Ensemble - Ajolähtö-esiteyksen kesto on n. 70 min. Ajolähtö on vauhdikas, akrobaattinen ja yllätyksellinen esitys, jossa yhdistyvät maailmanluokan sirkustaide ja Suomen kesä kaikessa komeudessaan! Esiintyjät: Ada Forsberg, Anselmi Kaisanlahti, Armas Lintusaari, Orfeo Llewellyn, Minna Pulsa, Linnea Purontaus Arctic Ensemble - Tuuliajolla -esityksen kesto on n. 20 min. Tuuliajolla on purjehdusteemainen sirkuskokonaisuus toiseen tukeutumisesta maustettuna humoristisella elämänotteella. Esiintyjät: Ilkka Kemppinen, Pihla Ojala Arctic Ensemble - Dish Soap Opera -esityksen kesto on n. 40 min. Dish Soap Opera on kollaasi kahden sirkusartistin elämästä kuuden neliön asuntoautossa. Taidokasta ilma-akrobatiaa, fyysistä teatteria sekä tanssia yhdistelevä nykysirkusesitys vie katsojan matkalle läpi tavallisen arkipäivän maustettuna koko tunteiden kirjolla. Esiintyjät: Eino Kaisanlahti, Emmi Peltola SPiNSANE-esityksen kesto on n. 40 min. Spinsane on sirkustaiteilijan oravanpyörä, jossa pyöritään järjettömyyden ympärilla ja järjen rajamailla. Omintakeisella huumorilla ja näyttävällä kuolemanpyöräakrobatialla Spinsane lämmittää kaiken ikäisten mieltä. Esiintyjät: Hannu Abonce, Sylvain "Basko" Briani-Colin, Anniina Tuokkola. Petja Päivärinne - Perjantai-ilta -esityksen kesto on n. 20 min. Parikymppinen opiskelija on viettämässä yksinäistä perjantai-iltaa. Koulukiireiden ja stressin ympäröimänä hän ei ole ehtinyt ajattelemaan, mitä hän omalta elämältään oikeasti haluaa. Lopulta hän havahtuu nykytilanteestaan ja ryhtyy toimiin muuttaakseen elämänsä suunnan. Lopputulos on menevä ja mukaansatempaava jongleerausesitys, poikamies-energialla. Tapahtumalla on säävaraus. Tapahtuman tarjoaa Taiteen edistämiskeskus sekä Alavuden kaupungin kulttuuripalvelut. Lisätietoja akrobaattiryhmä Arctic Ensemblesta sivuilta https://arcticensemble.com/fi/
Katso tarkemmat paikkatiedot ym. https://www.lakeudensateenkaari.fi/
Ihmisoikeus- ja kulttuuritapahtuma Lapua Pride tarjoaa viikon ajan monipuolista ja maksutonta, kaiken ikäisille sopivaa ohjelmaa.
Lapua Pride 2023 Lakeuden Sateenkaari ry:n 3.-9.7.2023 järjestämä Lapua Pride on täynnä monipuolista ohjelmaa ja hauskaa koko perheen yhteistä tekemistä. Mikä parasta, kaikki ohjelma on maksutonta! Pride -viikon aikana voi tutustua mm. valokuvanäyttelyyn, piipahtaa lastenteatterissa katsomassa, mitä Soivan Sammakon soittorasiasta paljastuu, sekä perehtyä burleskin saloihin. Erilaisissa työpajoissa päästään tekemään pinssejä ja askartelemaan – tee vaikka itsellesi kesäinen kangaskassi! Sporttisemmasta tekemisestä kiinnostuneet voivat kokeilla sup-lautailua sekä soudella ja polkuveneillä Lapuanjoella tai lähteä koko perheen voimin keilailemaan. Jokilaakson matkailupuutarhan upeissa maisemissa päästään nauttimaan sunnuntai piknikistä ja lapsiystävällisestä puuhastelusta. Viikon kohokohta on Pride-kulkue lauantaina 8.7. sekä sen jälkeen Kulttuurikeskus Vanhan Paukun Laskeutuvan Perhosen alueella järjestettävä pääjuhla. Pääjuhlassa on tarjolla musiikkia, tuotemyyjiä sekä yhdistyksiä ja muita toimijoita kojuineen. Kiinnostuneet voivat hiljentyä Pajakappelissa sateenkaarimessun äärellä. Pride-viikon ohjelma on maksutonta ja kaikille avointa. Ohjelmassa on otettu huomioon ikätasolleen sopivasti myös lapset ja nuoret. Lapua Pride on päihteetön ja syrjinnästä vapaa koko perheen tapahtuma. Tarkemmat tiedot viikon ohjelmasta ja tapahtumapaikoista löydät Lakeuden Sateenkaaren kotisivuilta sekä yhdistyksen somesta. Info@lakeudensateenkaari.fi vastailee tarvittaessa kysymyksiin. Lämpimästi tervetuloa Lapua Pride -viikon tapahtumiin!